Rikunarita-ORG/Wikinium huggingface dataset:
# Αμακούσα

Τα νησιά Αμακούσα (*Amakusa islands*) στη Θάλασσα Γιατσουσίρο της νοτιοδυτικής Ιαπωνίας. Η μεγαλύτερη νήσος είναι η Σιμοσίμα.
Μια άποψη των Αμακούσα (με το Κάμι-Αμακούσα σε πρώτο πλάνο)
Ο ρωμαιοκαθολικός χριστιανικός ναός του Όε
Η **Αμακούσα** (ιαπων. 天草), ονομασία που σημαίνει «Ουράνια χλόη», είναι μια συστάδα εβδομήντα περίπου νησιών και νησίδων έξω από τη δυτική ακτή του Κιούσου, του νοτιοδυτικότερου από τα τέσσερα μεγάλα νησιά της Ιαπωνίας. Η συνολική έκταση των νησιών Αμακούσα είναι 886 τετραγωνικά χιλιόμετρα και ο συνολικός πληθυσμός τους ήταν 126.445 κάτοικοι στην απογραφή του 2014.

## Γεωγραφία

Το μεγαλύτερο νησί της συστάδας Αμακούσα είναι η Σιμοσίμα, που έχει μήκος 42,6 χιλιόμετρα και μέγιστο πλάτος 21,7. Βρίσκεται σε γεωγραφικές συντεταγμένες 32°20΄ Βόρειο πλάτος και 130° Ανατολικό μήκος, διαχωριζόμενη από το υπόλοιπο έδαφος του Νομού Κουμαμότο από τη Θάλασσα Γιατσουσίρο. Η νήσος διαθέτει και θερμές πηγές. Τρία ακόμα νησιά της Αμακούσα είναι κάπως μεγάλα: το Κόμι-σίμα, το Ναγκασίμα και το Ζισισίμα.

Το νησιωτικό συγκρότημα δεν έχει ψηλά βουνά, με μόνο 4 κορυφές να ξεπερνούν σε υψόμετρο τα 460 μέτρα, ωστόσο το έδαφος των νησιών είναι τραχύ και λοφώδες. Εξαιτίας της ελλείψεως επίπεδης αρόσιμης γης, η καλλιεργήσιμη γη είναι διαμορφωμένη σε πεζούλες.

## Ιστορία

Η Αμακούσα, μαζί με τη γειτονική Χερσόνησο Σιμαμπάρα, απετέλεσαν το κέντρο της Εξεγέρσεως της Σιμαμπάρα τον 17ο αιώνα, της οποίας ηγήθηκαν Ιάπωνες Χριστιανοί. Μετά την καταστολή της εξεγέρσεως οι Χριστιανοί που είχαν επιζήσει συνέχισαν να ακολουθούν την πίστη τους στα κρυφά, παρά τους σκληρούς διωγμούς.

## Οικονομία

Η Αμακούσα παράγει μικρές ποσότητες γαιάνθρακα και πηλού, που χρησιμεύουν αμφότερα για την κατασκευή των κεραμικών Χιράντο και Σατσούμα. Πολλά καμίνια αγγειοπλαστικής παραμένουν στα νησιά και σήμερα, ενώ εξάγονται ακόμα τόσο πηλός όσο και κεραμικά είδη. Κατά τα άλλα, οι περισσότεροι κάτοικοι των νησιών ασχολούνται με τη γεωργία και την αλιεία.

Τα κεραμικά της Αμακούσα έχουν αναγνωρισθεί από το ιαπωνικό κράτος.

## Διοικητικά

Σήμερα τα νησιά είναι οργανωμένα από διοικητικής πλευράς στο Διαμέρισμα Αμακούσα, τον ομώνυμο Δήμο Αμακούσα και τον Δήμο Κάμι-Αμακούσα, όλα υπαγόμενα στον Νομό Κουμαμότο.

## Συγκοινωνίες

Πορθμείο (φέρι-μποτ) που μεταφέρει επιβάτες μεταξύ των νησιών Αμακούσα.
Η Αμακούσα εξυπηρετείται από το Αεροδρόμιο Αμακούσα, που βρίσκεται στο βόρειο άκρο της Νήσου Σιμοσίμα. Επίσης τα νησια συνδέονται με το Κιούσου με τις «Πέντε Γέφυρες της Αμακούσα». Γίνονται όμως και δρομολόγια πορθμείων από την πόλη Χόντο και από το μικρό λιμάνι Ματσουσίμα, ενώ άλλα πλοία συνδέουν τα νησιά με τους γειτονικούς Νομούς Καγκοσίμα και Ναγκασάκι.

## Παραπομπές

## Πηγές

* Rowthorn, Chris· Justin Ellis· Ray Bartlett (2005). *Japan*. Lonely Planet. ISBN 1-74059-924-1.
* Το λήμμα «Αμακούζα» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 623
# Νήσοι Μεγάλες Σούνδες

Νήσοι Μεγάλες Σούνδες| Ινδονησιακά: *Kepulauan Sunda Besar* |
| --- |
|  |
| Γεωγραφία |
| Τοποθεσία | Νοτιοανατολική Ασία |
| Συντεταγμένες | ﻿ / ﻿ |
| Χώρα |
| **Ινδονησία  Μαλαισία  Μπρουνέι** |
|  Σχετικά πολυμέσα |

Οι **Νήσοι Μεγάλες Σούνδες** (ινδ. *Kepulauan Sunda Besar*) είναι σύμπλεγμα νησιών στη θαλάσσια περιοχή της Νοτιοανατολικής Ασίας - συγκεκριμένα στο Ινδονησιακό Αρχιπέλαγος. Μαζί με τις Νήσους Μικρές Σούνδες σχηματίζουν τις Νήσους Σούνδες.

Τα μεγαλύτερα νησιά από τα δυτικά προς τα ανατολικά είναι τα εξής:

* Σουμάτρα
* Ιάβα
* Βόρνεο
* Σουλαουέσι

Με εξαίρεση το βόρειο τμήμα του Βόρνεο τα παραπάνω νησιά σχηματίζουν την Ινδονησία. Το βόρειο τμήμα του Βόρνεο μοιράζεται στην ανατολική Μαλαισία και στο κράτος του Μπρουνέι.

Οι νήσοι αποτελούν το νοητό όριο μεταξύ του Ειρηνικού Ωκεανού και του Ινδικού Ωκεανού. Με έκταση μεγαλύτερη των 1,5 εκατομμυρίων τ.χλμ και με περίπου 180 εκατομμύρια κατοίκους αποτελεί το μεγαλύτερο σύμπλεγμα νησιών στον κόσμο.

## Εξωτερικοί σύνδεσμοι

* Πολυμέσα σχετικά με το θέμα  Νήσοι Μεγάλες Σούνδες στο Wikimedia Commons
# Τρόμπριαντ

Τα **Τρόμπριαντ** (Trobriand Islands) σήμερα γνωστά σαν **Kiriwina** είναι νησιά και ατόλλες στην Παπούα Νέα Γουινέα . Βρίσκονται ανάμεσα στην ανατολική ακτή της Νέας Γουινέας και της θάλασσας των Κοραλλίων. Διοικητικά ανήκουν στην επαρχία *Milne*. Τα σημαντικότερα νησιά είναι το *Kiriwina*, το *Kaileuna*, το *Vakuta* και το *Kitava*.

Οι κάτοικοι των νησιών ζουν σε παραδοσιακά σπίτια και χωριά, η κοινωνική δομή τους βασίζεται στις γενεές και είναι μια παράδοση αιώνων. Ο πρώτος Ευρωπαίος που έφτασε στα νησιά ήταν το πλήρωμα του γαλλικού πλοίου *Εσπεράνς* το 1793. Τα νησιά ονομάστηκαν από τον καπετάνιο *Bruni d'Entrecasteaux* δίνοντας το όνομα του υπολοχαγού του *Denis de Trobriand*. Στις αρχές του 20ού αιώνα πέρασε όπως κι όλη η περιοχή στο βρετανικό στέμμα . Στον Β΄ παγκόσμιο πόλεμο ο **Μπρόνισλαβ Μαλινόβσκι** (Bronislaw Malinowski) ήρθε στην Παπούα και τελικά στο Τρόμπριαντ να αρχίσει την μελέτη του ιθαγενούς πληθυσμού και πολιτισμού. Οι περιγραφές του των συστημάτων ανταλλαγής κηπουρικής, μαγικών και σεξουαλικών πρακτικών, έκαναν πολλούς ξένους ερευνητές να επισκεφτούν τα νησιά και να μελετήσουν άλλες πτυχές των πολιτισμών τους.

## Εξωτερικοί σύνδεσμοι

* Trobriand Islands Online Αρχειοθετήθηκε 2019-01-11 στο Wayback Machine.
* Sorcery and Seduction The Art of Influence in the Trobriands — A travel story about the Trobriands by Roderick Eime
* Lineal and Non-Lineal Codifications of Reality by Dorothy Lee
* Trobriand Islands rain forests (World Wildlife Fund)
* Φωτογραφίες(1915–18) προερχόμενες από τα αρχεία του London School of Economics Αρχειοθετήθηκε 2007-06-18 στο Wayback Machine.
# NASA WorldWind

NASA WorldWind|
 |
| Γενικά
 |
| Ημερ. Δημιουργίας | 2003 |
| Είδος | εικονική σφαίρα, ελεύθερο λογισμικό |
|  |
| Διανομή
 |
| Έκδοση | 2.2.1 (7 Ιουλίου 2022)  |
| Λειτουργικά | Android, Linux, macOS, Microsoft Windows |
| Αρχιτεκτονική | Java virtual machine |
|  |
| Ανάπτυξη
 |
| Υπευθ. ανάπτυξης | Ames Research Center |
| Γραμμένο σε | C#, Java |
| Άδεια χρήσης | NASA Open Source Agreement |
|  |
| Σύνδεσμοι
  |
| Επίσημος ιστότοπος |
|  |
| Αποθετήριο κώδικα |
|  |
|  |

Το **NASA World Wind** είναι ένα ελεύθερο πρόγραμμα γραφικής απεικόνισης της γης το οποίο είναι διαθέσιμο στο Διαδίκτυο. Κατασκευάστηκε από την NASA και χρησιμοποιεί δεδομένα από δορυφορικές φωτογραφίες της καθώς και δεδομένα της Γεωγραφικής Υπηρεσίας των Ηνωμένων Πολιτειών (USGS).

## Πνευματικά δικαιώματα

Το πρόγραμμα είναι διαθέσιμο σε όλους και οι εικόνες / χάρτες με τα στρώματα Landsat Global Mosaic, Blue Marble και οι χάρτες της USGS διανέμονται ελεύθερα.

## Δείτε επίσης

* Google Earth
* Marble (software) (Αγγλικά)

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  NASA WorldWind στο Wikimedia Commons